CELEX: 52007PC0526
Language: el
Date: 2007-09-13
Title: Πρόταση Απόφαση του Ευρωπαϊκου Κοινοβουλίου και του Συμβουλίου σχετικά με την κινητοποίηση του Ταμείου Αλληλεγγύης της ΕΕ σύμφωνα με το σημείο 26 της διοργανικής συμφωνίας της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση

Σημαντική ανακοίνωση νομικού περιεχομένου

|

52007PC0526

Πρόταση Απόφαση του Ευρωπαϊκου Κοινοβουλίου και του Συμβουλίου σχετικά με την κινητοποίηση του Ταμείου Αλληλεγγύης της ΕΕ σύμφωνα με το σημείο 26 της διοργανικής συμφωνίας της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση  /* COM/2007/0526 τελικό */  

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 13.9.2007COM(2007) 526 τελικόΠρότασηΑΠΟΦΑΣΗΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥσχετικά με την κινητοποίηση του Ταμείου Αλληλεγγύης της ΕΕ σύμφωνα με το σημείο 26 της διοργανικής συμφωνίας της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΗ διοργανική συμφωνία της 17ης Μαΐου 2006[1] προβλέπει την κινητοποίηση του Ταμείου Αλληλεγγύης της Ευρωπαϊκής Ένωσης μέσω ενός μηχανισμού ευελιξίας, το ετήσιο ανώτατο όριο του οποίου ανέρχεται σε 1 δισεκατομμύριο ευρώ, επιπλέον των σχετικών τομέων των δημοσιονομικών προοπτικών. Οι όροι επιλεξιμότητας για την υπαγωγή στο Ταμείο εκτίθενται αναλυτικά στον κανονισμό (ΕΚ) αριθ. 2012/2002 του Συμβουλίου[2].Βάσει αιτήσεων για παροχή βοήθειας από το Ταμείο εκ μέρους της Γερμανίας και της Γαλλίας (Réunion), οι οποίες αντίστοιχα επλήγησαν από μεγάλη καταιγίδα τον Ιανουάριο και τροπικό κυκλώνα τον Φεβρουάριο του 2007, οι συνολικές εκτιμήσεις της προκληθείσας ζημίας έχουν ως εξής:(σε ευρώ)Άμεση ζημία | Προτεινόμενη συνδρομή |Γερμανία, καταιγίδα Κύριλλος | 4 687 300 000 | 166 905 985 |Γαλλία/Réunion, κυκλώνας Gamède | 211 600 000 | 5 290 000 |Σύνολο | 4 898 900 000 | 172 195 985 |Αφού εξέτασε τις αιτήσεις αυτές[3], και λαμβάνοντας υπόψη το ανώτατο δυνατό ποσό συνδρομής από το Ταμείο, καθώς και το περιθώριο ανακατανομής των πιστώσεων εντός του τομέα που απαιτεί πρόσθετες δαπάνες, η Επιτροπή προτείνει την κινητοποίηση του Ταμείου Αλληλεγγύης της Ευρωπαϊκής Ένωσης για συνολικό ποσό 172.195.985 ευρώ, το οποίο θα διατεθεί εντός του τομέα 3β του δημοσιονομικού πλαισίου.Η Επιτροπή θα υποβάλει διορθωτικό προϋπολογισμό (ΔΠ) έτσι ώστε να εγγραφούν στον προϋπολογισμό του 2007 συγκεκριμένες πιστώσεις αναλήψεων υποχρεώσεων και πληρωμών, ανά δικαιούχο χώρα, όπως ορίζεται στο σημείο 26 της διοργανικής συμφωνίας της 17ης Μαΐου 2006.ΠρότασηΑΠΟΦΑΣΗΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥσχετικά με την κινητοποίηση του Ταμείου Αλληλεγγύης της ΕΕ σύμφωνα με το σημείο 26 της διοργανικής συμφωνίας της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείρισηΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη διοργανική συμφωνία της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση[4], και ιδίως το σημείο 26,τον κανονισμό (ΕΚ) αριθ. 2012/2002 του Συμβουλίου, της 11ης Νοεμβρίου 2002, για την ίδρυση του Ταμείου Αλληλεγγύης της Ευρωπαϊκής Ένωσης[5],την πρόταση της Επιτροπής[6],Εκτιμώντας τα ακόλουθα :(1) Η Ευρωπαϊκή Ένωση σύστησε το Ταμείο Αλληλεγγύης της Ευρωπαϊκής Ένωσης (στο εξής «Ταμείο») για να δείξει αλληλεγγύη προς τον πληθυσμό περιοχών που πλήττονται από θεομηνίες.(2) Η διοργανική συμφωνία της 17ης Μαΐου 2006 επιτρέπει την κινητοποίηση του Ταμείου Αλληλεγγύης εντός ανωτάτου ετησίου ορίου 1 δισεκ. ευρώ.(3) Ο κανονισμός (ΕΚ) αριθ. 2012/2002 περιλαμβάνει διατάξεις που επιτρέπουν την κινητοποίηση του Ταμείου.(4) Η Γερμανία και η Γαλλία υπέβαλαν αιτήσεις για την κινητοποίηση του Ταμείου, σχετικά με δύο καταστροφές που προκλήθηκαν από μεγάλη καταιγίδα και τροπικό κυκλώνα αντίστοιχα.ΑΠΟΦΑΣΙΖΟΥΝ:Άρθρο 1Στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2007, κινητοποιείται το Ταμείο Αλληλεγγύης της Ευρωπαϊκής Ένωσης με σκοπό τη χορήγηση ποσού ύψους 172.195.985 ευρώ σε πιστώσεις αναλήψεων υποχρεώσεων και πληρωμών.Άρθρο 2Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης .Βρυξέλλες,Για το Ευρωπαϊκό Κοινοβούλιο Για το ΣυμβούλιοΟ Πρόεδρος Ο Πρόεδρος [1] ΕΕ C 139 της 14.06.2006, σ. 1.[2] ΕΕ L 311 της 14.11.2002, σ. 3.[3] Ανακοίνωση προς την Επιτροπή σχετικά με αίτηση κινητοποίησης του Ταμείου Αλληλεγγύης της Ευρωπαϊκής Ένωσης που υποβλήθηκε από τη Γερμανία για μεγάλη καταιγίδα, τον Ιανουάριο του 2007, και ανακοίνωση στην Επιτροπή για αίτηση κινητοποίησης του Ταμείου Αλληλεγγύης που υποβλήθηκε από τη Γαλλία (Réunion) για τροπικό κυκλώνα, τον Φεβρουάριο του 2007, στην οποία εκτίθεται η ανάλυση της Επιτροπής σχετικά με τις αιτήσεις.[4] ΕΕ C 139 της 14.06.2006, σ. 1.[5] ΕΕ L 311 της 14.11.2002, σ. 3.[6] ΕΕ C […] της […], σ. […]